નવી દિલ્હીઃ કોટક મહિન્દ્રા બેંકનું માર્કેટ કેપિટલાઈઝેશન સ્ટેટ બેંક ઓફ ઈંડિયા કરતા વધી ગયું છે. આ પહેલીવાર બન્યું છે. માર્કેટ વેલ્યુની દ્રષ્ટિએ કોટક મહિન્દ્રા બેંક એચડીએફસી બાદ બીજા નંબરની બેંક બની ગઈ છે. કોટક મહિન્દ્રા બેંકનું માર્કેટ કેપિટલાઈઝેશન સોમવારના રોજ 2.23 લાખ કરોડ રૂપિયા સુધી પહોંચી ગયું હતું. તો એસબીઆઈનું માર્કેટ કેપ 2.22 લાખ કરોડ રૂપિયા રહ્યું હતું. એચડીએફસી બેંક 2.03 લાખ કરોડની માર્કેટ વેલ્યુ સાથે બેંકિંગ સેક્ટરનો બાદશાહ બનેલી છે.